Suchinthana/ta-wikipedia huggingface dataset:
துறைநீலாவணை

துறைநீலாவணை மட்டக்களப்பின் வடக்கே இறுதி எல்லைக் கிராமமாகும். இவ்வூர் மட்டக்களப்பு நகரில் இருந்து தெற்கே 24 மைல் தொலைவில் அமைந்துள்ளது. இது கிழக்குப் பகுதியில் குளங்களினாலும், மேற்குப் பகுதியில் மட்டக்களப்பு வாவியினாலும் சூழப்பெற்ற தீவாக அமைந்துள்ளது. இது மட்டக்களப்பு பட்டிருப்பு தேர்தல் தொகுதியில், மண்முனை தென்னெருவில்பற்று பிரதேச செயலகப் பிரிவில் அமைந்துள்ளது. இது வடக்கு, வடக்கு1, தெற்கு1, தெற்கு2 என நான்கு பிரிவுகளைக் கொண்டுள்ளது. இதன் முறையே 5ஆம், 6ஆம், 7ஆம், 8ஆம்; வட்டாரங்கள் என அழைப்பது இவ்வூர்மக்களது மரபாகும். இவ்வூரின் மக்கள்தொகை 2005ம் ஆண்டில் 4,563 ஆகும். இங்குள்ள மொத்தக் குடும்பங்கள் 1222 ஆகும். பல விவசாய நிலங்களைக் கொண்ட இக்கிராமம் பிரதான தொழிலாக விவசாயத்தை அடிப்படையாகக் கொண்டவை.

இங்குள்ள கோயில்கள் 
துறைநீலாவணை கண்ணகியம்மன் ஆலயம்
துறைநீலாவணை முத்துமாரியம்மன் கோயில்
துறைநீலாவணை தில்லையம்பலப் பிள்ளையார் கோயில்

பாடசாலைகள் 
துறைநீலாவணை மகா வித்தியாலயம்
துறைநீலாவணை விபுலானந்த வித்தியாலயம்
.துறைநீலாவணை சித்தி விநாயகர் வித்தியாலயம் 
. துறைநீலாவணை மெதடிஸ்த மிசன் தமிழ் கலவன் பாடசாலை

இங்கு பிறந்தவர்கள் 
வீ. தோ. பொ. த. ஆறுமுகபிள்ளை
சாமித்தம்பி தில்லைநாதன், எழுத்தாளர்
ஜீவா ஜீவரத்தினம்
எஸ். முத்துக்குமாரன்

மேற்கோள்கள் 

மட்டக்களப்பு மாவட்டத்தில் உள்ள ஊர்களும், நகரங்களும்
அகமது அலி (எழுத்தாளர்)

அகமது அலி (Ahmed Ali  1 ஜூலை 1910 தில்லி – 14 ஜனவரி 1994 கராச்சி ) (     ) ஒரு பாகிஸ்தான் நாவலாசிரியர், கவிஞர், விமர்சகர், மொழிபெயர்ப்பாளர், இராஜதந்திரி மற்றும் அறிஞர் ஆவார் . நவீன உருது சிறுகதையின் முன்னோடி என இவர் அறியப்படுகிறார். அங்கரே (எம்பர்ஸ்), 1932; ஹமாரி கலி (இவர் லேன்), 1940; கைத் கானா (சிறைச்சாலை-வீடு), 1942; மற்றும் மட் சே பெஹ்லே (மரணத்திற்கு முன்), 1945 ஆகியன இவரது படைப்புகளில்  குறிப்பிடத்தகுந்த சிறுகதைத் தொகுப்புகள் ஆகும். 1940 ஆம் ஆண்டில் டுவிலைட் இன் டெல்லி எனும் புதினத்தை ஆங்கிலத்தில் எழுதினார். ஆங்கிலத்தில் இவர் எழுதிய முதல் புதினம் இது ஆகும்.

சுயசரிதை 
பிரித்தானிய இந்தியாவின் டெல்லியில் பிறந்த அகமது அலி அலிகார் முஸ்லிம் பல்கலைக்கழகம் மற்றும் லக்னோ பல்கலைக்கழகத்தில் கல்வி கற்றார். இந்தக் கல்லூரியில் பயிலும் போது ஆங்கிலப் பிரிவில் அதிக மதிப்பெண்களைப் பெற்றார்  1932 முதல் 1946 வரை, அலகாபாத் பல்கலைக்கழகம் மற்றும் லக்னோவில் உள்ள இவர் பயின்ற கல்விச் சாலை உள்ளிட்ட முன்னணி இந்திய பல்கலைக்கழகங்களில் இவர் கல்வி கற்பித்தார். கல்கத்தாவின் பிரசிடென்சி கல்லூரியில் 1944 ஆம் ஆண்டு முதல் 1947 வரை இவர்  பேராசிரியராகவும், ஆங்கிலத் துறையின் தலைவராகவும் இருந்துள்ளார். மேலும் 1942–45 முதல் இரண்டாம் உலகப் போரின்போது இந்தியாவில் பிபிசி ஊடக நிறுவனத்தின் பிரதிநிதி மற்றும் இயக்குநராகவும் இருந்தார். அதைத் தொடர்ந்து, இந்திய பிரித்தானிய அரசாங்கத்தால் நியமிக்கப்பட்ட நாஞ்சிங் பல்கலைக்கழகத்திற்கு பிரித்தானிய கவுன்சிலில் கவுரவ பேராசிரியராக இருந்தார். 1948 ஆம் ஆண்டில், இந்தியப் பிரிவினைக்குப் பிறகு இவர் நாடு திரும்ப முயற்சித்தபோது அப்போதைய சீனாவிற்கான இந்தியத் தூதர் கே.பி.எஸ் மேனன் அதை அனுமதிக்க வில்லை.இதனால் இவர் பாகிஸ்தான் செல்ல வேண்டிய கட்டாயம் ஏற்பட்டது.

1948 ஆம் ஆண்டில் இவர் கராச்சிக்கு குடிபெயர்ந்தார்.  பின்னர், இவர் பாகிஸ்தான் அரசாங்கத்திற்கான வெளிநாட்டிற்கான விளம்பர இயக்குநராக நியமிக்கப்பட்டார். பிரதமர் லியாகத் அலிகானின் உத்தரவின் பேரில் 1950 ல் பாகிஸ்தான் வெளியுறவு சேவையில் சேர்ந்தார்.

படைப்புகள் 
1940 ஆம் ஆண்டில் லண்டனில் ஹோகார்ட் பிரஸ் வெளியிட்ட டுவிலைட் இன் டெல்லி  எனும் புதினத்தினை ஆங்கில மொழியில் வெளியிட்டார். இதன் மூலம் இவர் பரவலாக அறியப்பட்டார்.  ஆங்கிலத்தில் இவர் எழுதிய முதல் புதினம் இது ஆகும். இந்த புதினம், அதன் தலைப்பில் குறிப்பிதனைப் போல, 20 ஆம் நூற்றாண்டின் முற்பகுதியில் பிரித்தானிய காலனித்துவத்தின் முன்னேற்றத்தையும் முஸ்லீம் பிரபுத்துவத்தின் வீழ்ச்சியையும் இந்த நூல்  விவரிக்கிறது. அல்குர் ஆன் தற்காலிக மொழிபெயர்ப்பு எனும் இவரின் நூல் சிறந்த மொழிபெயர்ப்புகளில் ஒன்றாகக் கருதப்படுகிறது.

விருதுகள் மற்றும் அங்கீகாரம் 
1979 ஆம் ஆண்டில் பாகிஸ்தான் அகாடமி ஆஃப் லெட்டர்ஸின் நிறுவன உறுப்பினராக இவர்  தேர்ந்தெடுக்கப்பட்டார். பாகிஸ்தான் ஜனாதிபதியால் 1980 ஆம் ஆண்டில் இவர் சித்தாரா-இ-இம்தியாஸ் (ஸ்டார் ஆஃப் எக்ஸலன்ஸ்) எனும் விருது பெற்றார்.மேலும் ஜனவரி 14,  2005 அன்று, பாகிஸ்தான் போஸ்ட் தனது 'மென் ஆஃப் லெட்டர்ஸ்' தொடரில் இவரது நினைவாக ஒரு நினைவு தபால் தலையினை வெளியிட்டது.

குறிப்புகள் 

பாக்கித்தானிய எழுத்தாளர்கள்
1994 இறப்புகள்
1910 பிறப்புகள்
சிறு மூளை புற்றுநோய்

சிறு மூளை புற்று நோய் (ஆங்கிலம் : Medulloblastoma) என்பது சிறுமூளையில் தோன்றும் புற்றுநோயாகும்.பொதுவாக குழந்தைகளிடம் அதிகம் தோன்றுகிறது.மூளையின் பிறபகுதிகளுக்கும் தண்டு வடத்திலும் பரவக்கூடும்.இந்நோய் தண்டுவத்ததினைச் சுற்றி உள்ள நீர்மத்தின் (CSF) வழியாக பரவுகிறது.உடலின் பிற பகுதிகளுக்கு அரிதாகவே பரவுகிறது.
காரணம்-எதுவும் தெளிவாகத் தெரியவில்லை.ஆய்வுகள் தொடர்ந்து கொண்டு இருக்கின்றன.

அறிகுறிகள் 
புற்றின் அளவினையும் இடத்தினையும் பொருத்து அறிகுறிகள் அமையும்.தலைவலி, நிலையாக நிற்க முடியாமை,நடையில் தடுமாற்றம்,தளர்ச்சி,பார்வையில் சிக்கல்,செயல்பாட்டில் மாறுதல் இருக்கும்.முதல் அறிகுறி புற்றின் வளர்ச்சி  காரணமாக அதிகரித்த அழுத்தத்தினால் ஏற்படும் தலை வலியாகும்.தண்டுவட நீர்மம் அதிகரிப்பதாலும் ஏற்படலாம்.இந்நீர்மம் மூளையினையும் தண்டுவடத்தினையும் அதிர்ச்சியிலிருந்து காக்கவே உள்ளது.காலைப் பொழுதில் வாந்தியும் இருக்கக்கூடும்.

சோதனைகள் 
நரம்பு மண்டல ஆய்வுகள்,தொடு உணர்வு,மூளையின் செயல் பாட்டடினை அறிய சில கேள்விகள்,நினைவாற்றல் சோதனை, சி.டி, எம்.ஆர் ஐ.போன்ற படங்களின் துணையுடன் தெளிவாகத் தெரிந்து கொள்ளலாம்.திசு பரிசோதனையும் முக்கியமாகும்.தண்டு வட நீர்மத்தினை ஊசிமூலம் எடுத்து அதில் புற்ற உயிரணுக்கள் உள்ளதை தெரிந்து கொள்ளமுடியும்.இவ்வாய்வு மயக்கநிலை மேற்கொள்ளப்படுகிறது.

மருத்துவம் 
அறுவையும் கதிர் மருத்துவமும் முதன்மையானவை.வேதிமருத்துவமும் நல்ல பலனைக் கொடுக்கும்.

மேற்கோள்கள்

புற்றுநோய்கள்
கமண்டல நாகநதி ஆறு

கமண்டல நாகநதி ஆறு திருவண்ணாமலை மாவட்டத்தில் பாயும் ஒரு பருவ கால துணை ஆறு ஆகும். இது ஜவ்வாது மலையில் உருவாகி ஆரணி நகரின் வழியாக சென்று ஆரணி அருகே உள்ள வாழைப்பந்தல் எனும் இடத்தில் செய்யாற்றில் கலக்கிறது. இந்த ஆறு ஆரணி தாலுகா மக்களின் குடிநீர் ஆதாரமாகவும் விளங்குகிறது. 

ஜவ்வாது மலையிலிருந்து கிழக்காகப் பாயும் பீம ஆறு (பீமன் அருவியிலிருந்து உருவாவது), மிருகண்ட நதி (மிருகண்ட அணையிலிருந்து வருவது) ஆகிய துணை ஆறுகள் ஜவ்வாது மலையின் அடிவாரத்திலுள்ள செண்பகத் தோப்பு அணையிலிருந்து உருவாகும்  நாக நதி எனும் துணை ஆறும் அமிர்தி அருகில் வரும் ஆறும் ஆரணி அருகே இணைந்து கமண்டல நாக நதியாகி வாழைப்பந்தல் அருகில் இணைகிறது.

நீர்த்தேக்க அமைவிடம்

ஆரணி அருகே உள்ள படவேடு எனுமிடத்தில் ஜவ்வாது மலை அடிவாரத்தில் செண்பகத் தோப்பு அணை அணை இந்த ஆற்றின் குறுக்கே கட்டப்பட்டுள்ள அணையாகும்.

ஆற்றங்கரையில் அமைந்துள்ள ஊர்கள்

படவேடு நகரம், சந்தவாசல், வெள்ளூர், ஒண்ணுபுரம், கண்ணமங்கலம் நகரம், நீப்பளாம்பட்டு, அரசம்பட்டு, காமக்கூர், ஆரணி புறநகர், ஆரணி நகரம், சத்திய விஜய நகரம், லாடப்பாடி, மாமண்டூர், முணுகப்பட்டு, வாழைப்பந்தல் ஆகிய ஊர்களின் வழியாக இந்த ஆறு பாய்ந்து செய்யாற்றில் கலக்கிறது.

மேற்கோள்கள்

1.[] தமிழ் நாடு ஆறுகள்

திருவண்ணாமலை மாவட்ட ஆறுகள்
இப்னு-இ-சபி

இப்னு-சஃபி (Ibn-e-Safi (மேலும் இப்னே சஃபி  Ibne Safi என்றும் இவரின் பெயர் உச்சரிக்கப்படுகிறது)   ) என்பது  அஸ்ரர் அகமது  ( என்பவரின் புனைப் பெயர் ஆகும். இவர்  அதிகம் விற்பனையாகும்  புனைகதை எழுத்தாளர், நாவலாசிரியர் மற்றும் பாகிஸ்தானைச் சேர்ந்த உருது மொழியின் கவிஞர் ஆவார். இப்னு-இ-சஃபி என்ற சொல்லின் பொருள் சஃபியின் மகன் என்பது ஆகும். சஃபி என்ற சொல்லுக்கு தூய்மையான அல்லது நீதியுள்ளவர் என்று பொருள். 1940 ஆம் ஆண்டுகளில் இவர் இந்தியாவில் வசித்த போது அங்கு இருந்து கொண்டு தனது படைப்புகளை எழுதினார், பின்னர் 1947 இல் பிரித்தானியாவின் இந்தியா சுதந்திரம் பெற்ற பின்னர் பாகிஸ்தான் சென்றார்

சுயசரிதை 
இப்னே சஃபி 1928 ஜூலை 26 அன்று இந்தியாவின் அலகாபாத் மாவட்டத்தின் 'நாரா' நகரில் பிறந்தார். இவரது தந்தை சஃபியுல்லா மற்றும் தாய்  நசிரான் பிபி ஆகியோர் ஆவர்.

இவர் ஆக்ரா பல்கலைக்கழகத்தில் கலை இளங்கலைப் பிரிவில் பட்டம் பெற்றார். 1948 ஆம் ஆண்டில், நிகாத் பப்ளிகேஷன்ஸ் நிறுவனத்தில்  கவிதைத் துறையில் ஆசிரியராக தனது முதல் பணியினைத் தொடங்கினார். இவர் இந்தியாவில் இருந்த சமயத்தில்  1940 ஆம் ஆண்டுகளின் முற்பகுதியில் தனது எழுதுப் பனியினைத் துவங்கினார்.  அவர் அலகாபாத் பல்கலைக்கழகத்திலும் பட்டம்  பயின்றார். அங்கு அவரின் நண்பரான முகமதூ சைர் மற்றும் தனது கல்லூரியின் மூத்த மாணவரான முஸ்தபா ஜைதி ஆகியோரே அங்கு பேராசிரியராகப் பணிபுரிந்தனர். . 1947 இல் இந்திய மற்றும் பாகிஸ்தானுக்கு சுதந்திரம் கிடைத்த பின்னர், 1950 களின் முற்பகுதியில் மேல்நிலைப் பள்ளி ஆசிரியராகப் பணியாற்றினார். அதே சமயத்தில்  பகுதிநேர படிப்பைத் தொடர்ந்து கொண்டிருந்த வேளையில் நாவல்களை எழுதத் தொடங்கினார். ஆகஸ்ட் 1952 இல் பாகிஸ்தானின் சிந்து, கராச்சிக்கு குடிபெயர்ந்தார். இஸ்ரார் பப்ளிகேஷன்ஸ் எனும் பெயரில் தனது சொந்த பதிப்பக நிறுவனத்தைத் தொடங்கினார்.

அவர் 1953 இல் உமே சல்மா கட்டூன் என்பவரை மணந்தார். 1960 - 1963 ஆம் ஆண்டுகளுக்கு இடையிலான காலகட்டங்களில்  இவர் கடுமையான மனச்சோர்வினால் பாதிக்கப்பட்டார், ஆனால் குணமடைந்த பிறகு இவர் டெய்ரர் மத்வாலே எனும் நாவலை எழுதி வெளியிட்டார். அது அதிகம் விற்பனையாகி சாதனை படைத்தது. அந்த மனச் சோர்வில் இருந்து மீண்ட பிறகு  ஜசூசி துனியாவின் 36 நாவல்களையும், இம்ரான் தொடரின் 79 நாவல்களையும் எழுதினார். 1970 களில், பாகிஸ்தானின் இன்டர்-சர்வீசஸ் இன்டலிஜென்ஸை கண்டறியும் முறைகள் குறித்து இவர் அறிவுறுத்தினார். அவர் ஜூலை 26, 1980 அன்று கராச்சியில் கணைய புற்றுநோயால் இறந்தார். அன்று இவரின் 52 வது பிறந்த நாள் ஆகும்.

இவரின் மகன்கள் மற்றும் மகள்கள் அனைவரும் 1954 இல் பாகிஸ்தானின் ராவல்பிண்டியில் நடைபெற்ற அவரது முதல் திருமனத்தின் மனைவிக்குப் பிறந்தவர்கள் ஆவர். பின்னர், அவர் வடக்கு நாஜிமாபாத்தில் வசித்து வந்த ஃபர்ஹத் அரா என்ற இளம் பெண்ணை மணந்தார். கராச்சி. 2011 இல் அவர் இறக்கும் வரை அவர் மறதி நோய் கொண்டவராக  இருந்தார்.

குறிப்புகள் 

பாக்கித்தானிய எழுத்தாளர்கள்
1980 இறப்புகள்
1928 பிறப்புகள்
முபாரக் அலி

முபாரக் அலி (Mubarak Ali     ), (பிறப்பு: ஏப்ரல் 21, 1941) ஒரு பாகிஸ்தான் வரலாற்றாசிரியர், ஆர்வலர் மற்றும் அறிஞர் ஆவார். முபாரக் அலி வரலாற்று புத்தகங்களை ஆட்சியாளர்களிடமிருந்து அல்ல, வெகுஜனங்களின் பார்வையில் எழுத வேண்டும் என்று கூறுகிறார்.

ஆரம்பகால வாழ்க்கை மற்றும் தொழில் 
முபாரக் அலி டோங்க், ராஜ்புட்டனாவின் இப்போது பிரித்தானியாவின் இந்தியாவின் ராஜஸ்தானில் ஏப்ரல் 21, 1941 அன்று பிறந்தார். முபாரக் அலி மற்றும் அவரது குடும்பத்தினர் 1952 இல் பாகிஸ்தானுக்கு குடிபெயர்ந்தனர். முபாரக் அலி 1963 ஆம் ஆண்டில் ஜாம்ஷோரோவின் சிந்து பல்கலைக்கழகத்தில் வரலாற்று பிரிவில் எம்.ஏ பட்டம் பெற்றார். 1972 ஆம் ஆண்டில் உயர் படிப்பைத் தொடர லண்டன் சென்றார். பின்னர் ஜெர்மனி சென்றார். 1976 ஆம் ஆண்டில்  ஜெர்மனியின் போச்சம், ருர் பல்கலைக்கழகத்தில் பிஎச்டி பட்டம் பெற்றார் .  பின்னர் சிந்து பல்கலைக்கழகத்தில் வரலாற்றுத் துறையின் தலைவரானார். இவர்  1996 வரை லாகூரில் உள்ள கோதே நிறுவனத்தின் இயக்குநராக இருந்தார்.  2005 ஆம் ஆண்டில், தாரிக் (வரலாறு) காலாண்டு இதழின் ஆசிரியராக இருந்த இவர், இந்தியா, பாகிஸ்தான் மற்றும் மத்திய கிழக்கில் மின்னணு மற்றும் அச்சு ஊடகங்களால் பரவலாக பேட்டி காணப்பட்டார்.

1999 ஆம் ஆண்டில், கோஜ் என்ற தன்னார்வ தொண்டு நிறுவனம்  மும்பையில் ஏற்பாடு செய்த ஒரு கருத்தரங்கில் பேசிய முபாரக் அலி, தனது நாட்டில் நிலவி வரும் வரலாற்று அடிப்படைவாதத்தின் விளைவுகளைக் குறிப்பிட்டார். 1965 ஆம் ஆண்டு இந்திய-பாகிஸ்தான் போருக்குப் பிறகு, சில வரலாற்றாசிரியர்களால் பாக்கிஸ்தானில் பண்டைய வரலாறு எவ்வாறு வலியுறுத்தப்பட்டது என்பதை இவர்  விவரித்தார்.

சிந்துவின் வரலாற்று முக்கியத்துவம் வாய்ந்த இடம் மற்றும் கோட்டையான ராணி கோட் பற்றிய தேசிய கருத்தரங்கில் பேசிய இவர் , வரலாற்றை வேறு கோணத்தில் படிக்கவும் எழுதவும் வேண்டும் என அழைப்பு விடுத்தார். இதில் பழைய மற்றும் பண்டைய இந்தியாவின் படையெடுப்பாளர்களை  எப்போதும் சிறந்தவர்கள் அல்லது பெரியவர்கள் என்று பாராட்டப்படக்கூடாது. எனத் தெரிவித்தார்.  இவர்  இந்திய-பாகிஸ்தான் வரலாறு குறித்து ஏராளமான புத்தகங்களையும் கட்டுரைகளையும் எழுதியுள்ளார். இதனால் இவர் ஸ்தாபன எதிர்ப்பு மற்றும் அரசாங்க எதிர்ப்பு சிந்தனையாளர் மற்றும் வரலாற்றாசிரியர் என பரவலாக பாராட்டப்பட்டார். இவர்  ஒரு நேர்காணலில் பாகிஸ்தான் மற்றும் அதன் சுதந்திரம் குறித்து இதுவரை உண்மையான வரலாறு எதுவும் எழுதப்படவில்லை. ஸ்தாபன சார்பு வரலாற்றாசிரியர்கள் மற்றும் கல்வியாளர்கள் என்று அழைக்கப்படுபவர்களிடையே நிறைய குழப்பங்கள் உள்ளன. இதுவரை எழுதப்பட் வரலாறுகள் வரலாற்றின் சிதைவு மற்றும் முற்றிலும் சமநிலையற்றவை எனத் தெரிவித்தார்

விருதுகள் மற்றும் அங்கீகாரம் 

 ஃபைஸ் அகமது பைஸ் விருது- 1989  
 சிந்து பட்டதாரி சங்கத்தால் ஹசம்-உத்-தின் ரஷிடி தங்கப் பதக்கம் விருது- 2002  
 பாகிஸ்தான் அகாடமி ஆஃப் லெட்டர்ஸ் வழங்கிய குவாஜா அஹ்மத் அப்பாஸ் சர்வதேச விருது - 2018

ஒரு வரலாற்றாசிரியராக நற்பெயர் 
மே 2007 இல், பாகிஸ்தானின் கராச்சியில் முபாரக் அலியின் மூன்று புத்தகங்களை வெளியிடும்  நிகழ்வில், கராச்சி பல்கலைக்கழகத்தின் பாகிஸ்தான் ஆய்வு மையத்தின் இயக்குநர் ஜாஃபர் அகமது, முபாரக் அலி பற்றி பின்வருமாரு கூறியதாகக் கூறப்படுகிறது, இவர்  வரலாற்றின் கவனத்தை மன்னர்களிடமிருந்து திசை திருப்பி  மக்கள், கலாச்சாரம், மரபுகள், வேலைகள், பழக்கவழக்கங்கள், கல்வி மற்றும் சுகாதார வசதிகள் மற்றும் வரலாற்றின் நோக்கம் எவ்வளவு பரந்த அளவில் இருக்க முடியும் என்பதை மக்களுக்கு உணர்த்தியவர் என இவரைப் பாராட்டினார்.  இந்த நிகழ்வை பாகிஸ்தான் அகாடமி ஆஃப் லெட்டர்ஸ் ஏற்பாடு செய்தது.

மேற்கோள்கள் 

வாழும் நபர்கள்
1941 பிறப்புகள்
பாக்கித்தானிய எழுத்தாளர்கள்
மிட்செல் சான்ட்னர்

மிட்செல் ஜோசஃப் சான்ட்னர் (Mitchell Josef Santner, பிறப்பு: 5 பிப்ரவரி 1992) என்பவர் நியூசிலாந்து துடுப்பாட்ட அணியைச் சேர்ந்த துடுப்பாட்டக்காரர் ஆவார். பன்முக வீரரான இவர் இடது-கை மட்டையாளரும் இடது-கை மரபுவழாச் சுழல் பந்துவீச்சாளரும் ஆவார். 2019ஆம் ஆண்டு முதல் ஐபிஎல் போட்டிகளில் சென்னை சூப்பர் கிங்ஸ் அணிக்காக விளையாடி வருகிறார்.

மேற்கோள்கள் 

நியூசிலாந்துத் துடுப்பாட்ட வீரர்கள்
1992 பிறப்புகள்
சென்னை சூப்பர் கிங்ஸ் துடுப்பாட்டக்காரர்கள்
மன்சூர் அகமது

மன்சூர் அகமது (Manzoor Ahmed) டி.எஸ்.சி ( உருது : منظور born; பிறப்பு 11 மார்ச் 1934) ஒரு பாகிஸ்தான் விஞ்ஞானி மற்றும் விஞ்ஞான தத்துவஞானி  ஆவார். தற்போது இவர் சிந்து மாகாணத்தின் கராச்சியில் உள்ள உஸ்மான் இன்ஸ்டிடியூட் ஆப் டெக்னாலஜி  ரெக்டராக பணியாற்றி வருகிறார்.  மற்றும் விஞ்ஞான தத்துவம் துறை பற்றிய கட்டுரைகள் மற்றும் நூல்களை ப வெளியிட்டதன் முலம் இவர் சர்வதேச அளவில் பரவலாக அறியப்பட்டார். இவர்  தத்துவ பேராசிரியராக பணியாற்றி வந்துள்ளார் .

சுயசரிதை

ஆரம்பகால வாழ்க்கை மற்றும் கல்வி 
மன்சூர் அகமது உத்தரபிரதேச மாநிலம்  ராம்பூரில் மார்ச் 11, 1934 இல் உருது மொழி பேசும் குடும்பத்தில் பிறந்தார்.  அவரது பெற்றோர் வீட்டுக் கல்வி முறையில் இவரைப் பயிற்றுவித்தனர்.  பின்னர் இவர்  ஒரு உள்ளூர் நடுநிலைப் பள்ளியில் சேர்க்கப்பட்டார். மேலும் தனது ஏழு வயதில் உயர்நிலைப் பள்ளியில் சேர்ந்தார். அங்கு கல்வியில் இவர்  சிறந்து விளங்கினார்.  அஹ்மத் உயர்நிலைப் பள்ளியில் பட்டம் பெற்றார்.  மேலும் மாநில அளவில் மெட்ரிகுலேஷன் தேர்வில் முதலிடம் பிடித்தார்.  இவர்  ராசா இன்டர்-கல்லூரியில் (ஆர்.ஐ.சி) பயின்றார்.அங்கு இவர்  அறிவியல் மற்றும் தத்துவ பிரிவினைப்  பயின்றார். மேலும் பல்கலைக்கழக கல்லூரி தேர்வில் முதலிடம் பிடித்தார். அஹ்மத் அவரது குடும்பத்தினரால் மருத்துவம் படிக்க கேட்டுக்கொள்ளப்பட்டார். எனவே இவர்  லக்னோவில் உள்ள கிங் ஜார்ஜ் மருத்துவ பல்கலைக்கழகம், லாகூரில் உள்ள கிங் எட்வர்ட் மருத்துவக் கல்லூரி மற்றும் கராச்சியில் உள்ள டவ் மருத்துவக் கல்லூரி ஆகிய மூன்று மருத்துவப் பள்ளிகளுக்கு விண்ணப்பித்தார்.  இருப்பினும், அஹ்மத் தத்துவப் பிரிவில் கல்வி கற்கவே விரும்பினார்.எனவே இவர் எந்த மருத்துவக் கல்வி நிறுவனத்திலும் சேராமல் சிந்து மாகாணத்தின் கராச்சிக்குச் சென்று எஸ்.எம். கலைக் கல்லூரியில் சேர்ந்தார்.

1947 ஆம் ஆண்டில், அஹ்மத் பாகிஸ்தான் குடியுரிமையைப் பெற்றார், 1951 இல் கராச்சி பல்கலைக்கழகத்தில் சேர்ந்தார். அங்கு இவர்  இயற்பியல், கணிதம் மற்றும் தத்துவம் படித்தார். 1953 ஆம் ஆண்டில் இவர் கணிதம் பிரிவில் பி. எஸ். சி பட்டம், தத்துவப் பிரிவில் பி. ஏ இளங்கலைப் பட்டமும், இயற்பியல் பிரிவிலும் பட்டம் பெற்றார்.1955 ஆம் ஆண்டில், அஹ்மத் அதே பல்கலைக்கழகத்தில் தத்துவப் பிரிவில் எம்.ஏ.பட்டம்  பெற்றார்.  ஹெச்இசி உதவித்தொகையுடன் அஹ்மத் தனக்கு விருப்பமான பள்ளியில் சேர ஐக்கிய இராச்சியத்தின் லண்டனுக்குச் சென்றார். அஹ்மத் லண்டன் பல்கலைக்கழகத்தில் முனைவர் பட்டப் படிப்பில் சேர்ந்தார்.  இயற்பியலில் ஏற்பட்ட ஆர்வத்தைத் தொடர்ந்து அகமதுவுக்கு விஞ்ஞான தத்துவத்தில் முனைவர் பட்டம் வழங்கப்பட்டது. அந்த முனைவர் பட்டம் வெளிநேர கணித மற்றும் தத்துவ கருத்தை மையமாகக் கொண்டது.

கல்வி வாழ்க்கை 
அஹ்மத் தனது நாட்டிற்கு திரும்பிய பின்னர் இவர் பாகிஸ்தான் அரசாங்கத்தில், பல்வேறு தேசிய மற்றும் சர்வதேச அமைப்புகளின் தலைவராக பணியாற்றியுள்ளார். இவர்  பாகிஸ்தானில் உள்ள இஸ்லாமிய கருத்தியல் கவுன்சிலின் தீவிர உறுப்பினராகவும் உள்ளார்.

நாட்டில் தத்துவ ஆய்வுகளை மேம்படுத்துவதற்காக செயல்படும் பாகிஸ்தான் தத்துவ காங்கிரஸின் (பிபிசி) தலைவராக அஹ்மத் இருந்தார்.மேலும் சிகாகோ பல்கலைக்கழகம், கொலம்பியா பல்கலைக்கழகம் மற்றும் கலிபோர்னியா பல்கலைக்கழகத்தில் அறிவியல் தத்துவம் குறித்து விரிவுரை செய்துள்ளார். அவருக்கு பிரவுன் அறக்கட்டளை மற்றும் பிரித்தானிய கவுன்சில் ஆகியவை ஆய்வு உதவித் தொகைகளை வழங்கியுள்ளனர். .

குறிப்புகள் 

அறிவியலின் மெய்யியலாளர்கள்
பாக்கித்தானிய எழுத்தாளர்கள்
இசுலாமிய மெய்யியலாளர்கள்
வாழும் நபர்கள்
1934 பிறப்புகள்
கல்வராயன்மலை வட்டம்

கல்வராயன் மலை வட்டம் தமிழ்நாட்டின் கள்ளக்குறிச்சி மாவட்டத்தில்  உள்ள 7 வட்டங்களில் ஒன்றாகும். விழுப்புரம் மாவட்டப் பகுதிகளைக் கொண்டு கள்ளக்குறிச்சி மாவட்டம் புதிதாக நிறுவப்பட்ட போது 14 நவம்பர் 2019 அன்று புதிதாக இவ்வருவாய் வட்டம் நிறுவப்பட்டது. 

கல்வராயன்மலை வட்டம், கல்வராயன் ஊராட்சி ஒன்றியத்தின் 15 கிராம ஊராட்சிகளைக் கொண்டது.  இப்புதிய வருவாய் வட்டத்தின் நிர்வாகத் தலைமையிடம் கல்வராயன் மலை ஆகும்.

புவியியல்
கள்ளக்குறிச்சி மாவட்டத்தின் மேற்குப் பகுதியில் அமைந்த கல்வராயன்மலை வட்டம்   பரப்பளவு கொண்டது. இதன் வடகிழக்கில் சங்கராபுரம் வட்டம், தென்கிழக்கில் சின்னசேலம் வட்டம் அமைந்துள்ளது.இதன் தெற்கிலும், மேற்கிலும் சேலம் மாவட்டத்தின் பெத்தநாயக்கன்பாளையம் வட்டம் உள்ளது.  இதன் வடமேற்கில் தருமபுரி மாவட்டத்தின் அரூர் வட்டம் உள்ளது. மற்றும் வடக்கில் திருவண்ணாமலை மாவட்டத்தின் தண்டராம்பட்டு வட்டம் உள்ளது. இவ்வட்டத்தில் மணி முத்தா ஆறுகள் மற்றும் கோமுகி ஆறு பாய்கிறது.

மக்கள் தொகை பரம்பல்
2011-ஆம் ஆண்டின் மக்கள்தொகை கணக்கெடுப்பின்படி,   பரப்பளவு கொண்ட இவ்வட்டத்தின் மக்கள் தொகை 41,025 ஆகும்.

மேற்கோள்கள்
திருவெண்ணெய்நல்லூர் வட்டம்

திருவெண்ணெய் நல்லூர் வட்டம், தமிழ்நாட்டின் விழுப்புரம் மாவட்டத்தின் 9 வருவாய் வட்டங்களில் ஒன்றாகும். இவ்வட்டத்தின் வட்டாட்சியர் அலுவலகம் திருவெண்ணெய்நல்லூரில் இயங்குகிறது. விழுப்புரம் வருவாய் கோட்டத்தில் உள்ள திருவெண்ணெய் நல்லூர் வட்டம் அரசூர், திருவெண்ணெய்நல்லூர், சித்தலிங்கமடம் என மூன்று ஃபிர்கா எனப்படும் உள்வட்டங்களையும்; 66 வருவாய் கிராமங்களையும் கொண்டது.

இவ்வட்டத்தில் திருவெண்ணெய்நல்லூர் ஊராட்சி ஒன்றியம் மற்றும் திருவெண்ணெய்நல்லூர் பேரூராட்சி உள்ளது.

வருவாய் கிராமங்கள்

அரசூர் உள்வட்டத்தின் வருவாய் கிராமங்கள் 
 அரசூர்
 அத்திபட்டு
 அரும்பட்டு
 ஆனத்தூர்
 ஆலங்குப்பம்
 ஆணைவாரி
 இருவேல்பட்டு
 சித்தானங்கூர்
 சேமங்கலம்
 கரடிபாக்கம்
 கண்ணாரம்பட்டு
 காரபட்டு
 காந்தலவாடி
 கீழ்தணிலாம்பட்டு
 குமாரமங்கலம்
 கூரானூர்
 மாமண்டூர்
 மாதம்பட்டு
 மேல்தணிலாம்பட்டு
 பருகம்பட்டு
 பேரங்கியூர்
 பொய்கைஅரசூர்
 திருமுண்டிச்சரம்
 தென்மங்கலம்

திருவெண்ணெய் நல்லூர்  உள்வட்டத்தின் வருவாய் கிராமங்கள் 
 அண்ராயநல்லூர்
 ஆமுர்
 இளந்துரை
 எரளுர்
 ஏமப்பூர்(வடக்கு)
 ஏமப்பூர்(தெற்கு)
 ஏனாதிமங்கலம்
 துலக்கம்பட்டு
 கொங்கராயநல்லூர்
 கொத்தனூர்
 கீழமங்கலம்
 சரவணபாக்கம்
 சாத்தனூர்
 சின்ன செவலை
 சிறுவானூர்
 சிறுமதுரை
 செம்மார்
 பனப்பாக்கம்
 பெரியசெவலை
 பையூர்
 மணக்குப்பம்
 மழவராயனூர்
 மழையம்பட்டு
 மாரங்கியூர்
 மேலமங்கலம்
 தடுத்தாட்கொண்டூர்
 திருவெண்ணெய்நல்லூர்(தெற்கு)
 திருவெண்ணெய்நல்லூர்(வடக்கு)
 தி.எடையார்
 வளையாம்பட்டு

சித்தலிங்கமடம் உள்வட்டத்தின் வருவாய் கிராமங்கள் 
 அரிங்குரிங்கை
 அக்கனூர்
 ஒட்டந்தல்
 கொண்டசமுத்திரம்
 கொணலவாடி
 சித்தலிங்கமடம் (தெற்கு)
 சித்தலிங்கமடம் (வடக்கு)
 பாவந்தூர்
 பெண்ணைவலம்
 மெய்யூர்
 தி.புதுப்பாளையம் 
 தி.கொளத்தூர்

மக்கள் தொகை பரம்பல்
2011 இந்திய மக்கள் தொகை கணக்கெடுப்பின்படி,  30,405 குடியிருப்புகள் கொண்ட திருவெண்ணெய்நல்லூர்  வட்டத்தின் மக்கள் தொகை 135,304 ஆகும். இதில் ஆண்கள்  68,577 மற்றும் பெண்கள் 66,727 உள்ளனர்.

மேற்கோள்கள்

விழுப்புரம் மாவட்ட வட்டங்கள்
நவோய் பிராந்தியம்

நவோய் பிராந்தியம் (Navoiy Region, உஸ்பெக் மொழி : Navoiy viloyati) என்பது உஸ்பெகிஸ்தானின் பிராந்தியங்களில் ஒன்றாகும். இது நாட்டின் மத்திய வடக்கு / வடமேற்கில் அமைந்துள்ளது. கிசில்கும் பாலைவனமானது  இந்த பிரதேசத்தின் பெரும்பகுதியில் பரவியுள்ளது. இந்த பிராந்தியமானது உஸ்பெகிஸ்தான் பிராந்தியங்களில் மிகப்பெரியது (தன்னாட்சி கரகல்பகஸ்தான் குடியரசு இன்னும் பெரியதான 160,000  கிமீ 2 பரப்பளவு கொண்டது). நவோய் பிராந்தியத்தின் எல்லைகளைப் பகுதிகளாக கசக்கஸ்தான், சமர்காண்ட் பிராந்தியம், பக்சோரோ பிராந்தியம், ஜிசாக் பிராந்தியம், மற்றும் கரகல்பாக்ஸ்தான் குடியரசு போன்றவற்றைக் கொண்டுள்ளது. இந்த பிராந்தியமானது 110,800 கிமீ 2 பரப்பளவைக் கொண்டுள்ளது. மக்கள் தொகை சுமார் 932,793 (2008) என மதிப்பிடப்பட்டுள்ளது. பிராந்தியத்தி மக்களில் சுமார் 60% கிராமப்புறங்களில் வாழ்கின்றனர். இப்பிராந்தியத்துக்கு அலி-ஷிர் நவாய் என்பவரின் நினைவாக பெயரிடப்பட்டது.

நவோய் பகுதி எட்டு நிர்வாக மாவட்டங்களாக பிரிக்கப்பட்டுள்ளன. இதன் தலைநகராக நவோய் (மக்கள் தொகை தோராயமாக 128,000) உள்ளது. பிராந்தியத்தில் உள்ள மற்ற நகரங்கள் கைசில்டெபா, நூராட்டா, உச்ச்குடுக், ஜராஃப்ஷன் மற்றும் யாங்கிராபாத் ஆகியவை ஆகும்.

இங்கு நிலவும் காலநிலை என்பது பொதுவாக அரை பாலைவன ஐரோப்பிய  காலநிலை ஆகும் .

நவோய் பிராந்தியத்தில் குறிப்பிடத்தக்க இயற்கை வளங்கள் உள்ளன. குறிப்பாக இயற்கை எரிவளி, பெட்ரோலியம் மற்றும் அரிய உலோகங்கள் மற்றும் கட்டுமானத்திற்கான மூலப்பொருட்கள் போன்றவை உள்ளன. பிராந்தியத்தின் பொருளாதாரம் பெருமளவில் சுரங்கத் தொழில், உலோகவியல் மற்றும் இரசாயன உற்பத்தி தொழிற்சாலைகளை பெரிதும் சார்ந்துள்ளது. நவோய் மற்றும் ஜராஃப்ஷன் சுரங்கங்கள் உலகின் தூய்மையான தங்கத்தை உற்பத்தி செய்கின்றன.

இங்கு விளையும் முதன்மை வேளாண் பொருட்களாக பருத்தி மற்றும் கரகுல் ஆடுகள் போன்றவை ஆகும். இப்பிராந்தியமானது போதுமான நீர்ப்பாசன வசதியைக் கொண்டுள்ளதால், முழுப் பகுதியில் சுமார் 90% நல்ல விவசாய நிலமாகக் கருதப்படுகிறது.

நிர்வாக பிரிவுகள்

பொருளாதாரம் 
நவோய் பிராந்தியம் உஸ்பெகிஸ்தானின் மத்திய பகுதியில் அமைந்துள்ளது, இது நாட்டின் மிகப்பெரிய தொழில்துறை மையங்களில் ஒன்றாகும். இப்பகுதியில் மதிப்புமிக்க தாதுக்கள் மற்றும் மூலப்பொருள் வளங்கள் உள்ளன - முருண்டவு தங்க வயல், சிலிக்கா மணல் வயல்கள் (1.5 பில்லியன் டன்களுக்கும் அதிகமானவை), கிரானைட் கற்கள் (1.9 பில்லியன் கன மீட்டர்), பளிங்கு (420 மில்லியன் கன மீட்டர்), பாஸ்போரைட்டுகள் (1.5 பில்லியன் டன்) மற்றும் பல உள்ளன.

நவோய் சுரங்க மற்றும் உலோகவியல் நிறுவனமானது - இப்பகுதியின் மிகப்பெரிய நிறுவனமாகும். இது யுரேனியம் மற்றும் தங்கத்தின் (9999 தரநிலை) முதல் பத்து பெரிய உலக உற்பத்தியாளர்களில் ஒன்றாக மதிப்பிடப்பட்டுள்ளது. இந்த நிறுவனம் தயாரிக்கும் தங்கக் கம்பிகளுக்கு லண்டன் அரிய உலோக சந்தை மற்றும் டோக்கியோ பொருட்கள் பரிவர்த்தனையகம் ஆகியவற்றால் “உகந்த தங்க விநியோகர்” என்ற அந்தஸ்து வழங்கப்படுகிறது. சுரங்கத்துடன், பிராந்தியத்தின் பொருளாதாரம் கட்டுமான பொருட்கள், ரசாயன பொருட்கள், ஜவுளி மற்றும் உணவுத் தொழில்களின் உற்பத்தியை அடிப்படையாகக் கொண்டது.

நவோய் பிராந்தியத்தில் 40 வெளிநாட்டு முதலீட்டு நிறுவனங்கள் இயங்குகின்றன. அவற்றில் பெரும்பாலானவை அமெரிக்கா, சீனா, ரஷ்யா மற்றும் ஐக்கிய இராச்சியம் ஆகிய நாடுகளின் முதலீட்டாளர்களின் பங்களிப்புடன் நிறுவப்பட்டுள்ளன - உஸ்பெக்-பிரித்தானிய கூட்டு முயற்சி “அமன்டாய்டவு-கோல்ட்ஃபீல்ட்ஸ்” இப்பகுதியில் வெற்றிகரமாக செயல்பட்டு வருகிறது.

குறிப்புகள்

வெளி இணைப்புகள் 

 அதிகாரப்பூர்வ வலைத்தளம்

Coordinates on Wikidata
உஸ்பெக்கிஸ்தானின் பிராந்தியங்கள்
பறவைகளின் வலசை

பறவை இடம்பெயர்வு என்பது வழக்கமான பருவகால இயக்கமாகும், பெரும்பாலும் வடக்கு மற்றும் தெற்கு திசைப் பறக்கும் பாதையில், இனப்பெருக்கம் மற்றும் குளிர்கால மைதானங்களுக்கு இடையில் நடைபெறுகிறது. பல பறவை இனங்கள்  இடம்பெயர்கின்றன. இடம்பெயர்வு என்பது மனிதர்களால் வேட்டையாடப்படுவது உட்பட, வேட்டையாடுதல், இறப்பு  போன்றக் காரணிகளைக் கொண்டுள்ளது, மேலும் இது முதன்மையாக உணவு கிடைப்பதன் மூலம் இயக்கப்படுகிறது. இது முக்கியமாக வடக்கு அரைக்கோளத்தில் நிகழ்கிறது, அங்கு மத்திய தரைக்கடல் கடல் அல்லது கரீபியன் கடல் போன்ற இயற்கை தடைகளால் பறவைகள் குறிப்பிட்ட பாதைகளில் பயணிக்கின்றன.

நாரைகள், ஆமை புறாக்கள், விழுங்குதல் போன்ற உயிரினங்களின் இடம்பெயர்வை, 3,000 ஆண்டுகளுக்கு முன்பு ஹோமரும், அரிஸ்டாட்டிலும், பண்டைய கிரேக்க எழுத்தாளர்கள், போன்ற சிலரால் பதிவுசெய்யப்பட்டுள்ளது. மிக சமீபத்தில், ஜொஹன்னஸ் லெச் 1749 இல் பின்லாந்தில் வசந்த காலப்பறவைகளின் வருகையின் தேதிகளைப் பதிவு செய்யத் தொடங்கினர். மேலும், நவீன விஞ்ஞான ஆய்வுகள் இடம் பெயரும் பறவைகளைக் கண்டுபிடிப்பதற்கு, பறவை ஒலித்தல் மற்றும் செயற்கைக்கோள் கண்காணிப்பு உள்ளிட்ட நுட்பங்களைப் பயன்படுத்தத் தொடங்கியுள்ளனர். வலசைச் செய்யும் பறவைகளுக்கான அச்சுறுத்தல்களாக, குறிப்பாக நிறுத்தம், குளிர்கால தளங்கள், அத்துடன் மின் இணைப்புகள், காற்றாலை பண்ணைகள் போன்ற கட்டமைப்புகளின் வாழ்விட அழிவுடன் வளர்ந்துள்ளன.

ஆர்க்டிக் டெர்ன் பறவைகளே, மிக நீண்ட தூர இடம்பெயர்வினைச் செய்யும், சாதனையை வைத்திருக்கிறது.  ஒவ்வொரு ஆண்டும் ஆர்க்டிக் இனப்பெருக்கம் செய்யும் இடங்களுக்கும் அண்டார்டிக்கிற்கும் இடைப்பட்ட நீண்ட தூரங்களைக் கடக்கும் பறவை இனமாக உள்ளது. இந்த இனங்களே இதுவரை புதிவு செய்யப்பட்ட நீண்ட தூர வலசை செய்யும் பறவைகள் ஆகும்.

'குழல்மூக்கிகள்' (Tubenoses) போன்ற சில இனங்கள், அல்பட்ரோசு (albatrosses)பூமியில், தெற்குக் கடல்களின் மீது பறந்து வட்டமிட்டு,  குடியேறுவதற்காக,  பறக்கின்றன. இவ்வளவு நீண்ட  பயணத்தினை வடக்கு நோக்கி, இனப்பெருக்கம் செய்ய,  தான் வசிக்கும் தெற்குக் கடலில் இருந்து பறக்கும்  போது, இடையில். ஆண்டிஸ், இமயமலை போன்ற மலைத் தொடர்களின் உயரமான இடங்களில், இடம் பெயர்வு செய்கின்றன.

பொதுவாக, இது மாதிரியான, இடம்பெயர்வு காலமானது, முதன்மையாக, நாள் நீள மாற்றங்களால் கட்டுப்படுத்தப்படுவதாக தெரிகின்றது. இடம்பெயரும் பறவைகள், சூரியனின் நிலை, நட்சத்திரங்கள் நிலை, பூமியின் காந்தப்புலம் போன்றவைகளைக் கொண்டு, பறவைகளின் மன வரைபடங்களிலிருந்து, வானின் அடையாளக் குறிப்புகளைப் பயன்படுத்திக் கொள்வதாக ஆய்வுகள் தெரிவிகின்றன.

இடம்பெயர்வின் பொதுவான முறைகள்  

இடம்பெயர்வு என்பது வழக்கமான பருவகால இயக்கம் ஆகும். பெரும்பாலும் வடக்கு, தெற்கு திசைகளில், பல வகையான, பறவைகளால் மேற்கொள்ளப்படுகின்றன. பறவை இயக்கங்களில் உணவு கிடைக்கும் தன்மை, வாழ்விடம், வானிலை ஆகியவற்றின் மாற்றங்களுக்கு ஏற்ற வகையில் அமைகின்றன.  சில நேரங்களில், இப்பயணங்கள், "உண்மையான இடம்பெயர்வு" என்று அழைக்கப்படுவதில்லை. ஏனெனில் அவை ஒழுங்கற்றவை (நாடோடிசம், படையெடுப்புகள், தடங்கல்கள், வழிச்சிதறல்) ஒரே ஒரு திசையில் பிறந்த பகுதியிலிருந்து, புதியதாகப் பிறந்த பறவைகளின் இயக்கம் போன்ற காரணிகளால், இடம்பெயர்வு அதன் வருடாந்திர பருவகாலத்தில் நடப்பதாக்க் குறிக்கப்படுகிறது. குடியேறாத பறவைகள், அப்புதிய இடங்களில் உட்கார்ந்திருப்பதாகக் கூறப்படுகிறது. உலகின் 10,000 பறவை இனங்களில், சுமார் 1800 நீண்ட தூரம் பறந்து வலசைச் செய்யும் குடியேறிப் பறவைகள் ஆகும்.

மேற்கோள்கள் 

பறவைகள்
பறவையியல்
மாருதி கல்வியியல் கல்லூரி

மாருதி கல்வியியல் கல்லூரி (Maruthi College of Education) என்பது தமிழ்நாடு மாநிலத்தின் சேலம் மாவட்டத்தில் தலைவாசல் ஊராட்சி ஒன்றியத்தின் மணிவிழுந்தான் ஊராட்சியில் அமைந்துள்ள ஒரு ஆசிரியப் பயிற்சிக் கல்லூரி ஆகும். 2007ஆம் ஆண்டில் துவக்கப்பட்ட இக்கல்லூரி சென்னையிலுள்ள, தமிழ்நாடு ஆசிரியர் கல்வியியல் பல்கலைக்கழகத்துடன் இணைக்கப்பட்டுள்ளது. 2013-2014 கல்வியாண்டில் இக்கல்லூரி தேசிய மதிப்பீடு மற்றும் தரச்சான்று அவையினால் "பி" தரம் வழங்கப்பட்டது.

வழங்கப்படும் படிப்புகள்
இக்கல்லூரியில் இளநிலை கல்வியியல் (பி. எட்.) மற்றும் முதுநிலை கல்வியியல் (எம். எட்.) பட்டப் படிப்புகள் கற்பிக்கப்படுகின்றன. மேலும் இளநிலை கல்வியியல் படிப்பில் 100 மாணவர்களும் முதுநிலை கல்வியியல் படிப்பில் 50 மாணவர்களும் சேர்த்துக்கொள்ளப்படுகின்றனர்.

மேற்கோள்கள்

வெளி இணைப்பு
  மாருதி கல்வியியல் கல்லூரி அதிகாரப்பூர்வ தளம்

சேலம் மாவட்ட பல்கலைக்கழகங்களும் கல்லூரிகளும்
ஏக்நாத்

ஏக்நாத் தமிழகத்தைச் சேர்ந்த பத்திரிகையாளர், பாடலாசிரியர், நாவலாசிரியர். பாபநாசம் திருவள்ளுவர் கல்லூரியில் இளங்கலை தமிழ் இலக்கியம் பயின்ற ஏக்நாத், பின்னர் பாளையங்கோட்டை தூய சவேரியார் கல்லூரியில் முதுகலைப் பயின்றார். இளம் வயதிலேயே எழுத்தின் மீது கொண்ட ஆர்வத்தால், கவிதை, சிறுகதைகளை எழுதி வந்தார். சென்னையில் பத்திரிகையாளராக பணியாற்றி வரும் இவர், திரைப்படங்களிலும் பாடல்கள் எழுதி வருகிறார். ’மெட்டி ஒலி’ டி.வி. தொடரில் இடம்பெறும், ‘மனசே மனசே துடிக்குது மனசே’ என்ற பாடல் மூலம் பாடலாசிரியர் ஆனார். 
பின்னர் இயக்குநர் பிரபு சாலமன் ’லீ’ படத்தின் மூலம் சினிமாவில் அறிமுகப்படுத்தினார். அடுத்து அவர் இயக்கிய ’மைனா’ படத்தில் ’நீயும் நானும் வானும் மண்ணும்’ என்ற பாடலை எழுதினார். தொடர்ந்து, தனுஷின் 'உத்தமப்புத்திரன்' படத்தில் 'கண்ணிரெண்டில் மோதி', 'ஒரு ஊர்ல ரெண்டு ராஜா' படத்தில் லட்சுமிமேனன் பாடிய 'குக்குறு குக்குறு குக்குறு’, 'மீகாமன்' படத்தின் 'யாரோ யாரோ', சசி இயக்கத்தில் விஜய் ஆண்டனி நடித்த 'பிச்சைக்காரன்' படத்தில், 'நூறு சாமிகள் இருந்தாலும் அம்மா உன்னைப் போல் ஆகிடுமா?', வெற்றி மாறன் இயக்கத்தில் தனுஷ் நடித்த ’அசுரன்’ படத்தில் ’என் மினுக்கி’ உட்பட பல பாடல்களை எழுதியுள்ளார். தொடர்ந்து எழுதி வருகிறார்.

எழுதிய நூல்கள்

கவிதைத் தொகுப்பு
 கெடாத்தொங்கு

சிறுகதை தொகுப்புகள்
 பூடம்
 குள்ராட்டி
 மேப்படியான் புழங்கும் சாலை

நாவல்கள்
 கெடை காடு
 ஆங்காரம்
 வேசடை
 அவயம்
 சாத்தா

கட்டுரைகள்
 ஆடு மாடு மற்றும் மனிதர்கள்
 ஊர் என்பது ஞாபகமாகவும் இருக்கலாம்
 குச்சூட்டான்

’கெடாத் தொடங்கு’ என்ற கவிதைத் தொகுப்பின் மூலம் கவனிப்பைப் பெற்ற இவர், அடுத்து கவிதைத் தொகுப்புகளை வெளியிடவில்லை.

வெளி இணைப்புகள்

மேற்கோள்கள்
 "ஏக்நாத்தின் வலைப்பூ"
 "கெடை காடு பற்றி எஸ்.ராமகிஷ்ணன்"
 "ஆங்காரம் நாவல் பற்றி நாஞ்சில் நாடன்"
 "ஆங்காரம் நாவல் பற்றி ஜெயமோகன்"
 "ஆங்காரம் வாசிப்பனுபவம்"
 "ஆங்காரம் வாசிப்பனுபவம்"
 “அவயம் அறிமுக விழா"
 “அவயம் நாவல் பற்றி ஹேமா”

1969 பிறப்புகள்
வாழும் நபர்கள்
தமிழ்த் திரைப்படப் பாடலாசிரியர்கள்
இந்திசர் உசைன்

இந்திசர் உசைன் (Intizar Hussain     ; டிசம்பர் 21, 1925 - பிப்ரவரி 2, 2016) உருது புதினங்கள் , சிறுகதைகள், கவிதை மற்றும் புனைகதை ஆகியவற்றை எழுதிய பாகிஸ்தான் எழுத்தாளர் ஆவார். இவர்  பாகிஸ்தானின் முன்னணி இலக்கிய நபராக பரவலாக அறியப்படுகிறார்.இவர்  2013 இல் புக்கர் பரிசிற்கான இறுதிப் போட்டியாளர்களில் ஒருவராக இருந்தார்.

தனிப்பட்ட வாழ்க்கை 
இந்திசார் உசைன் திபாய், புலந்த்ஷல், பிரித்தானியாவின் இந்தியா 1925 ஆம் ஆண்டில் பிறந்தார். பாக்கிஸ்தானுக்கு சுந்தந்திரம் கிடைத்த பிறகு 1947 ஆம் ஆண்டில் இவரது குடும்பம் பாக்கித்தானுக்கு குடிபெயர்ந்தது.. இவர்  பிறந்த தேதி சரியாகத் தெரியவில்லை, ஆதாரங்களின்படி 21 டிசம்பர் 1922 அல்லது 1923 அல்லது 1925 ஆம் ஆண்டுகளில் பிறந்ததாகக் கருதப்படுகிறது. 1942 இல் இடைநிலைத் தேர்வில் (அமெரிக்காவில் உயர்நிலைப் பள்ளி சமமானவர்) தேர்ச்சி பெற்ற பின்னர் 1944  ஆம் ஆண்டில் மீரட் கல்லூரியில் இளங்கலை பட்டமும் மற்றும் 1946 ஆம் ஆண்டில் உருது இலக்கியத்தில் முதுகலைப் பட்டமும் பெற்றார்.  இவரின் மனைவி அலியா பேகம் 2004 ஆம் ஆண்டில் இறந்தார். இந்த தம்பதியினருக்கு குழந்தைகள் இல்லை.

இலக்கியப் பணி 
இவர்  சிறுகதைகள், புதினங்கள்  மற்றும் கவிதைகளை உருது மொழியில் எழுதினார், மேலும் டான் செய்தித்தாள் மற்றும் டெய்லி எக்ஸ்பிரஸ் செய்தித்தாளுக்கு இலக்கிய கட்டுரைகள் எழுதினார். இவரது பல நூல்கள் ஆங்கிலத்த்தில் மொழி பெயர்ப்பு செய்யப்பட்டுள்ளது. ஏழாவது கதவு(செவன்த் டோர் ), இலைகள் மற்றும் பஸ்தி  (லீவ்ச் அண்ட் பஸ்தி) ஆகியவை ஆங்கிலத்தில் மொழிபெயர்க்கப்பட்ட அவரது பகுறிப்பிடத்தக்க சில நூல்களில்  அடங்கும். இவர்  எழுதிய ஐந்து புதினங்களில் - சாந்த் கஹான் (1952), தினர் தஸ்தான் (1959), பஸ்தி (1980), தாஸ்கிரா (1987), ஆஜே சமந்தர் ஹை (1995) - பஸ்தி உலகளாவிய பாராட்டைப் பெற்றார். இந்துஸ்தான் சே ஆக்ரி காட், ஆகே சுமந்தர் ஹை, ஷெர்-இ-அப்சோஸ், ஜடகா கதைகள், ஜனம் கஹானியன் மற்றும் வோ ஜோ கோ கயே ஆகியோர் அவரது மற்றைலக்கியப் படைப்புகள் ஆகும்.

இறப்பு 
பிப்ரவரி 2, 2016 அன்று, நிமோனியா நோயால் பாதிக்கப்பட்ட இவர்  லாகூரில் உள்ள பாதுகாப்பு வீட்டுவசதி ஆணையத்தின் தேசிய மருத்துவமனையில் இறந்தார். இந்தியன் எக்ஸ்பிரஸ் அவரை சாதத் அசன் மாண்டோவுக்குப் பிறகு "உலகின் மிகச்சிறந்த பாகிஸ்தான் எழுத்தாளர்" என்று புகழாரம் சூட்டியது .

மரபுரிமை 
2016 ஆம் ஆண்டில் பாகிஸ்தான் அகாடமி ஆஃப் லெட்டர்ஸ் இவரைப் பெருமைப்படுத்தும் விதமாக இந்திசார் உசேன் விருது எனும் விருதினை  அறிவித்தது, இது ஒவ்வொரு ஆண்டும் ஒரு இலக்கிய நபருக்கு வழங்கப்படும்.

நூற்பட்டியல் 
ஷெர்ஷாட்டின் மரணம்  1979 ஆம் ஆண்டில் பஸ்தி  1999 ஆம் ஆண்டில் சிராகோன் கா துவான் (நினைவுக் குறிப்பு) மற்றும் 2002 ஆம் ஆண்டில் சாந்த் கஹான்  அதற்கு அடுத்த ஆண்டில் அஜ்மல்-ஐ அசாம்   2007 இல் சூரக் தமகா நூல் 2011 ஆம் ஆண்டில் கிஸ்ஸா கஹானியன்  2014 ஆம் ஆண்டில் அப்னி  டேமிஸ்ட் மெய்ன் எனும் நூலினை இவர் எழுதினார்.

குறிப்புகள் 

பாக்கித்தானிய எழுத்தாளர்கள்
2016 இறப்புகள்
1925 பிறப்புகள்
அசுபக் அகமது

அஸ்பாக் அகமது Ashfaq Ahmed (     ; 22 ஆகஸ்ட் 1925 - 7 செப்டம்பர் 2004) ஒரு பாகிஸ்தானிய எழுத்தாளர், நாடக ஆசிரியர் மற்றும் ஒளிபரப்பாளர் ஆவார். இவர் உருது மொழியில் பல புத்தகங்களை எழுதினார். இவர் பாக்கிஸ்தானின் தொலைக்காட்சி மற்றும் வானொலி நிகழ்ச்சிகளில் இவரது படைப்புகள் வெளிவந்துள்ளன. புதினங்கள், சிறுகதைகள் மற்றும் நாடகங்கள் போன்ற படைப்புகளிலும் ஈடுபட்டுள்ளார். இலக்கியம் மற்றும் ஒளிபரப்புத் துறையில் இவரின் பணியினைப் பாராட்டும் விதமாக ஜனாதிபதியிடம் இருந்து சிறந்த செயல் நலம் மிக்கவர் விருது மற்றும் சீதாரா-இ-இம்தியாஸ் (ஸ்டார் ஆஃப் எக்ஸலன்ஸ்) விருதுகள் இவருக்கு வழங்கப்பட்டன.

ஆரம்ப கால வாழ்க்கை 
அகமது ஆகஸ்ட் 22, 1925 அன்று பிரித்தானிய இந்தியாவின் பஞ்சாபின் முக்த்சரில் பிறந்தார், மொஹமண்ட் பழங்குடியினரின் பஷ்டூன் குடும்பத்தில் இவர் பிறந்தார். இவர் தனது ஆரம்பக் கல்வியை தனது சொந்த மாவட்டமான முக்த்சரில் கல்வி பயின்றார் . 1947 ல் இந்தியப் பிரிவினை காலத்திற்கு  முன்பு அவரின் குடும்பம்  பாகிஸ்தானுக்கு குடிபெயர்ந்து பஞ்சாபின் லாகூரில் குடியேறினர். அகமது லாகூர் அரசு கல்லூரியில் உருது இலக்கியத்தில் முதுகலைப் பட்டம் பெற்றார். அவரது மனைவியும் தோழியுமான பானோ குட்சியா அரசு கல்லூரியில் அவரது வகுப்புத் தோழராக இருந்தார்.

மேலும் அவரது தாய்மொழி பஞ்சாபி மொழியைத் தவிர உருது, ஆங்கிலம், இத்தாலியன் மற்றும் பிரெஞ்சு மொழிகளையும் பேச கற்றுக் கொண்டார்.

தொழில் 
இவர் தனது குழந்தைப் பருவத்திலேயே சில கதைகளை எழுதத் தொடங்கினார். பின்னர் அவரின் கதைகளை குழந்தைகளுக்கான இதழான ஃபூல் [மலர்] எனும் இதழில்  வெளியிடப்பட்டன. பாக்கித்தான் வானொலியில் இவர்  எழுத்தாளராக சேர்ந்தார். பாக்கிஸ்தான் அரசாங்கத்தால் பிரபல கவிஞர் சூஃபி குலாம் முஸ்தபா தபஸூமுக்கு பதிலாக பிரபல உருது வார இதழான லெயில்-ஓ-நஹரில் இவர் ஆசிரியராக நியமிக்கப்பட்டார்.

1962 ஆம் ஆண்டில அசுபக் அகமது  தல்கீன் ஷா (தி பிரீச்சர்) எனும் வானொலி நிகழ்ச்சியினைத் துவங்கினார். இந்த நிகழ்ச்சியின் மூலம் நகரங்களிலும் கிராமங்களிலும் மக்கள் மத்தியில் அவரை பிரபலமாக்கியது. இவர் 1966 ஆம் ஆண்டில் மார்க்காசி உருது வாரியத்தின் இயக்குநராக நியமிக்கப்பட்டார்.  பின்னர் அந்த் அமைப்பு உருது அறிவியல் வாரியம் என்று பெயர் மாற்றப்பட்டது. அந்தப் பதவியில்  இவர் 29 ஆண்டுகள் இருந்தார். இவர் 1979 வரை குழுவில் இருந்தார். ஜியா-உல்-ஹக்கின் ஆட்சியின் போது கல்வி அமைச்சகத்தில் இவர் ஆலோசகராகவும் பணியாற்றினார்.

வானொலி நாடகங்கள் 
1962 ஆம் ஆண்டில் இவர் தல்கீன் ஷா எனும் வானொலி நிகழ்வில் கலந்துகொண்டார். மேலும் பைதக் எனும் நிகழ்ச்சியினையும் இவர் நிகழ்த்தினார்.

தொலைக்காட்சி நிகழ்ச்சிகள் 
உச்சய் புர்ஜ் லாகூர் தே  தாலி தல்லே மற்றும் 1970 ஆம் ஆண்டில் டோட்டா கஹானி  பின்பபு 1975 இல் ஐக் மொஹாபத் சவு அப்சனாய் அவுர் டிராமே மற்றும் சேவியா  ஆகிய தொலைக்காட்சி நிகழ்ச்சிகளில் இவரின் படைப்புகள் இடம்பெற்றன.

பிற்கால வாழ்க்கை, மரணம் மற்றும் மரபு 
செப்டம்பர் 7, 2004 அன்று, அஷ்பக் அகமது கணைய புற்றுநோயால் இறந்தார். பாகிஸ்தானின் லாகூரில் உள்ள மாடல் டவுனில் இவர் அடக்கம் செய்யப்பட்டார்.

விருதுகள் மற்றும் அங்கீகாரம் 
இலக்கியம் மற்றும் ஒளிபரப்புத் துறையில் இவரின் பணியினைப் பாராட்டும் விதமாக ஜனாதிபதியிடம் இருந்து சிறந்த செயல் நலம் மிக்கவர் விருது மற்றும் சீதாரா-இ-இம்தியாஸ் (ஸ்டார் ஆஃப் எக்ஸலன்ஸ்) விருதுகள் இவருக்கு வழங்கப்பட்டன.

மேற்கோள்கள் 

பஷ்தூன் மக்கள்
பாக்கித்தானிய எழுத்தாளர்கள்
2004 இறப்புகள்
1925 பிறப்புகள்
அஜ்மல் கட்டக்

அஜ்மல் கட்டக் (Ajmal Khattak      ) (15 செப்டம்பர் 1925 - பிப்ரவரி 7, 2010) ஒரு பஷ்டூன் அரசியல்வாதி, எழுத்தாளர், கவிஞர்,  அவாமி தேசியக் கட்சியின் முன்னாள் தலைவரும் மற்றும் மறைந்த கான் வாலி கானின் நெருங்கிய நண்பரும் ஆவார்.

அவரது ஆரம்பகால மாணவர் வாழ்க்கை பிரித்தானிய ராஜுக்கு எதிரான தீவிர ஆர்ப்பாட்டங்களில் ஈடுப்ட்டதன் மூலம் பரவலாக அறியப்படுகிறது. அதைத் தொடர்ந்து இவர் குடாய் கிட்மத்கர் இயக்கத்தில் இணைந்தார். 1947 ஆம் ஆண்டில்  பாகிஸ்தான் பிரிவியினையைத்த் தொடர்ந்து இவர் தேசிய அவாமி கட்சியில் சேர்ந்தார் . அங்கு இவர் அப்துல் வாலி கானின் நெருங்கிய நண்பரானார்.

இவர் 1969-1973 ஆண்டுகள் வரை தேசிய அவாமி கட்சியின் பொதுச் செயலாளராக பணியாற்றினார். 1970 ஆம் ஆண்டில் நடைபெற்ற பொதுத் தேர்தலில் இவர் அப்துல் ஹக் எனப்வரால் தோற்கடிக்கப்பட்டார். சுல்பிகர் அலி பூட்டோவின் அரசாங்கத்தால் கட்சிக்கு எதிரான ஒடுக்குமுறையைத் தொடர்ந்து, அஜ்மல் கட்டாக் காபூலுக்கு நாடு கடத்தப்பட்டார். 1989 ல் திரும்பிய இவர் 1990 ஆம் ஆண்டில் இவர் பாகிஸ்தான் தேசிய சட்டமன்றத்திற்கு தேர்ந்தெடுக்கப்பட்டார். பின்னர் வாலி கான் ஓய்வு பெற்றதைத் தொடர்ந்து அவாமி தேசியக் கட்சியின் தலைவராக தேர்ந்தெடுக்கப்பட்டார். 2000 ஆம் ஆண்டில் ஒரு அதிகாரத்திற்கான போட்டி ஏற்பட்டது. இவர் பிரிந்து சென்று தனியாக ஒரு கட்சியை உருவாக்கினார். சிறிது  காலத்திற்குப் பிறகு அவாமி தேசியக் கட்சியில் மீண்டும் சேர்ந்தார். பிறகு குறுகிய காலத்திற்குப் பின்பாக இவர்  அரசியலில் இருந்து முற்றிலும் ஓய்வு பெற்றார்.

ஆரம்ப கால வாழ்க்கை 
1925 செப்டம்பர் 15 ஆம் தேதி கட்டாக்கில் பிறந்த அஜ்மல் கட்டாக் சிறுவயது முதலாக இவர் கான் அப்துல் கபார்கானினால் பெரிதும்  ஈர்க்கப்பட்டார். அவருக்கு 17 வயதாக இருக்கும் போது இவர் வெள்ளையனே வெளியேறு இயக்கத்தின் தீவிர உறுப்பினராக இருந்தார். பெஷாவர் அரசு உயர்நிலைப்பள்ளியில் மாணவராக இருந்ததனால் அவரால் இயக்கத்திற்கு கூடுதல் பங்களிப்பை வழங்க இயலவில்லை. அதன் பின்பு கல்வியில் சரிவர கவனம் செலுத்தாமல் இருந்தார்.இருப்பினும்  பெஷாவர் பல்கலைக்கழகத்தில் பாரசீக மொழியில் முதுகலைப் படிப்பை முடித்த இவர் மீண்டும் கற்றலைத் தொடர்ந்தார். மேலும் ஒரு முற்போக்கான கவிஞராக பாராட்டப்பட்டார்.

அரசியல் வாழ்க்கை 
1970 ஆம் ஆண்டில் நடைபெற்ற பொதுத் தேர்தலில் இவர் அப்துல் ஹக் எனப்வரால் தோற்கடிக்கப்பட்டார், இருப்பினும் சுல்பிகர் அலி பூட்டோவின் அரசாங்கத்தால் கட்சிக்கு எதிரான ஒடுக்குமுறையைத் தொடர்ந்து, அஜ்மல் கட்டாக் காபூலுக்கு நாடு கடத்தப்பட்டார்.அஜ்மல் கட்டக் தேசிய அவாமி கட்சியின் பொதுச்செயலாளர் ஆனார்23 மார்ச் 1973 அன்று ராவல்பிண்டியில் நடைபெற்ற ஐக்கிய ஜனநாயக முன்னணி பேரணியான  லியாகத் பாக்கின் அமைப்பாளராகவும் செயலாளராகவும் இருந்தார். அப்போது கான் அப்துல் வாலி கான் உள்ளிட்ட யுடிஎஃப் தலைவர்கள் மீது துப்பாக்கிச் சூடு நடத்தப்பட்டது. பேரணியை முடிவுக்கு கொண்டுவருவதற்கான முயற்சியில் பல யுடிஎஃப் மற்றும் என்ஏபி தொழிலாளர்கள் அதிகாரிகளால் கொல்லப்பட்டனர்.

இறப்பு 
பிப்ரவரி 7, 2010 ஞாயிற்றுக்கிழமை பெஷாவரில் உள்ள உள்ளூர் மருத்துவமனையில் கட்டாக் இறந்தார்.அப்போது அவருக்கு வயது 85 ஆகும். பல ஆண்டுகளுக்கு முன்னர் அரசியலை விட்டு வெளியேறிய இவர் தனது சொந்த கிராமமான அகோரா கட்டாக்கில் வசித்து வந்தார். இவர் இறந்து ஒரு நாள் கழித்து இவரின் உடல் அடக்கம் செய்யப்பட்டது.

குறிப்புகள் 

2010 இறப்புகள்
1925 பிறப்புகள்
பாக்கித்தானிய எழுத்தாளர்கள்
பஷ்தூன் மக்கள்
அசன் அசுகாரி

முஹம்மது ஹசான் அஸ்காரி (Hasan Askari      ) (1919 - 18 ஜனவரி 1978) ஒரு பாகிஸ்தான் அறிஞர், இலக்கிய விமர்சகர், எழுத்தாளர் மற்றும் நவீன உருது மொழியின் மொழியியலாளர் ஆவார். ஆரம்பத்தில் இவர் மேற்கத்திய இலக்கிய, தத்துவ மற்றும் மனோதத்துவ படைப்புகளை உருது மொழியில் மொழிபெயர்த்தார், குறிப்பாக அமெரிக்க, ஆங்கிலம், பிரஞ்சு மற்றும் ரஷ்ய இலக்கியங்களின் பழமையான நூல்களை உருது மொழிக்கு மொழிபெயர்த்தார் . இஸ்லாமிய கலாச்சாரம் மற்றும் சித்தாந்தத்தின் ஆதரவாளரும் ஆவார். இவர் 1978 ஆம் ஆண்டில் காலமானார்.  தனது  வாழ்நாளின் இறுதி நாட்களில் இவர் குர் ஆனை ஆங்கிலத்தில் மொழிபெயர்த்துக் கொண்டிருந்தார். இவரின் இறுதிச் சடங்ககுகள் அனைத்தும் முப்தி முஹம்மது தாகி உஸ்மானி தலைமையில் நடைபெற்றது.

சுயசரிதை 
முஹம்மது ஹசன் அஸ்காரி நவம்பர் 5, 1919 அன்று பிரித்தானிய இந்தியாவின் மேற்கு உத்தரப்பிரதேசத்தில் உள்ள புலந்த்ஷாரில் உள்ள ஒரு கிராமத்தில் பாரம்பரிய, நடுத்தர வர்க்க முஸ்லீம் குடும்பத்தில் பிறந்தார். இவரது தாத்தா மல்வி ஹுசாமுதீன் ஒரு அறிஞர் ஆவார். இவரின் தந்தை முஹம்மது மொய்னுல் ஹக் அருகிலுள்ள ஷிகார்பூரில் கணக்காளராக பணிபுரிந்தார். இவரின் பெற்றோருக்கு ஆறு குழந்தைகள். இவர் ஆறு குழந்தைகளில் மூத்தவர் ஆவார். பிப்ரவரி 1950 இல், இவர் ஒரு அரசாங்க பத்திரிகையின் ஆசிரியராக பணியாற்ற கராச்சிக்குச் சென்றார், அங்கு இவர் சில மாதங்கள் மட்டுமே பணியில் இருந்தார். இஸ்லாமியா கல்லூரியில் ஆங்கில ஆசிரியராக வேலை கிடைத்ததால் இவர் லாகூருக்கு திரும்பவில்லை. கர்ரார் உசேன் போன்ற சக ஊழியர்கள் மற்றும்  நண்பர்களுடன் அங்கேயே இவர் தங்கினார். அவரது மறைவுக்கு பின் அவரது தனிப்பட்ட  நூல்கள் யாவும் பேதில் நூலகத்திற்கு  நன்கொடையாக வழங்கப்பட்டது. அந்த நூலகம் கராச்சியின் சராபதாபாத்தில் அமைந்துள்ளது.

படைப்புகள் 
1942 ஆம் ஆண்டில் மேரி பெஹ்தரின் நாஸ்ம் என்பதனை வெளியிட்டார். பின்னர் ரியாசத் அவுர் இன்கிலாப் எனும் நூலினை எழுதினார். அந்த நூல் விளாடிமிர் லெனினின் தெ ஸ்டேட் அண்ட் தெ ரெவோல்யூசன் எனும் நூலின் மொழிபெயர்ப்பு ஆகும். 1943 ஆம் ஆண்டில் ஜசீரி  மற்றும் மேரா பெஹ்தரின் அப்சனா எனும் சிறுகதைத் தொகுப்புகளை எழுதினார்.1947 ஆம் ஆண்டில் கியாமத் ஹாம் ரிகாப் அயே நா ஆயே எனும் புதினத் தொகுப்பினையும் 1948 இல் அக்ரி  எனும் மொழிபெயர்ப்பினையும் வெளியிட்டார். 1953 ஆம் ஆண்டில் சுர்க் ஓ சியா எனும் விமர்சனக் கட்டுரைகளை எழுதினார். மேலும் 1967  இல் சீதார யா பட்பன் மற்றும் வக் கி ராகினி ஆகிய விமர்சனக் கட்டுரைகளை எழுதினார்.

இறப்பு 
மாரடைப்பு  காரணமாக, தனது 57 ஆம்  வயதில், ஜனவரி 18, 1978 அன்று காலமானார். கராச்சியின் தாருல் உலம் கல்லறையில் முப்தி முஹம்மது ஷாஃபிக்கு அடுத்ததாக இவரின் உடல் அடக்கம் செய்யப்பட்டது. தனது  வாழ்நாளின் இறுதி நாட்களில் இவர் குர் ஆனை ஆங்கிலத்தில் மொழிபெயர்த்துக் கொண்டிருந்தார். இவரின் இறுதிச் சடங்ககுகள் அனைத்தும் முப்தி முஹம்மது தாகி உஸ்மானி தலைமையில் நடைபெற்றது.

குறிப்புகள் 

பாக்கித்தானிய எழுத்தாளர்கள்
1978 இறப்புகள்
1919 பிறப்புகள்
அலி சேதி

அலி சேதி (Ali Sethi  உருது /     ; /s eɪ t iː / ; பிறப்பு ஜூலை 2, 1984) ஒரு பாக்கித்தானியப் பாடகர் மற்றும் எழுத்தாளர் ஆவார்.  சேதி  தனது  தி விஷ் மேக்கர் எனும் தனது முதல் புதினத்தின் மூலமாக உலகம் முழுவதும் பரவலாக அரியப்படுகிறார்.

2013 ஆம் ஆண்டில், அவர் தனது இசை வாழ்க்கையில் கவனம் செலுத்தத் தொடங்கினார் . இவர் 2013 ஆம் ஆண்டில் வெளியான தி ரிலக்டன்ட் ஃபண்டமண்டலிஸ்ட் திரைப்படத்தில் பாடகராக அறிமுகமானார்.அதே ஆண்டின் பிற்பகுதியில் மொஹாபத் கர்னே வாலே எனும் ஒற்றைப் பாடலை இவர் வெளியிட்டார். பின்னர் நான்கு பாடல்கள் அடங்கிய தொகுப்பு ஒன்றினையும் இவர் வெளியிட்டார். அதில் ரேஷ்மாவின் கிதய் நைன் நா ஜோரி எனும் பாடலினை இவர் மீளுருவாக்கம் செய்தார். இது இவருக்கு விமர்சகர்கள் மத்தியில் பரவலான கவனத்தினைப் பெற்றுத் தந்தது. 2015 ஆம் ஆண்டில் வெளியான சேந்தோ  திரைப் படத்திற்காக "க்யா ஹோகா க்யா ஹோகா" மற்றும் "ஆ கோ" ஆகிய இரண்டு பாடல்களைப் பதிவுசெய்தார் மற்றும் கோக் ஸ்டுடியோவின் எட்டாவது பருவ நிகழ்ச்சியில் இவர் பங்கேற்றார்.

2016 ஆம் ஆண்டில் முழுவதுமாக இவர் எழுதிய தனிப்பாடலான  மஹி மேரா எனும் பாடலினை  வெளியிட்டார், இது விமர்சன ரீதியாக நல்ல வரவேற்பைப் பெற்றது. 15 வது லக்ஸ் ஸ்டைல் விருதுகளில் சிறந்த பின்னணி பாடகருக்கான லக்ஸ் ஸ்டைல் விருதுக்காக இவர் பரிந்துரைக்கப்பட்டார்  மற்றும்  வது ARY திரைப்பட விருதுகளில் சிறந்த பின்னணி பாடகருக்கான ஆண்கள் பிரிவில்  ஆ கோ பாடலைப் பாடியற்காக இவர் பரிந்துரைக்கப்பட்டார் .  நான்காவது ஹம் விருதுகளில் சிறந்த ஒற்றை பாடலுக்கான பிரிவில் "கிதாய் நைன் நா ஜோரெய்ன்"  பாடலுக்காக இவர் பரிந்துரைக்கப்பட்டார்.

வாழ்க்கை மற்றும் தொழில் 
அலி சேதி  ஜூலை 2, 1984 இல், லாகூரில், நஜாம் சேதி  மற்றும் ஜுக்னு மொஹ்சின் ஆகியோருக்கு மகனாகப் பிறந்தார் . அவரது பெற்றோர் இருவரும் மூத்த பத்திரிகையாளர்கள் ஆவர். இவரது தந்தை பஞ்சாபின் செயல் முதல்வராகவும், பாகிஸ்தான் துடுப்பாட்ட வாரியத்தின் தலைவராகவும் ஒரு வருடம் பணியாற்றினார். அவரது தாயார் பாகிஸ்தானின் முதல் ஆங்கில மொழி சுயாதீன செய்தி இதழான  தி ஃப்ரைடே டைம்ஸை நிறுவினார். இவருக்கு  மீரா சேதி  எனும் ஒரு சகோதரி உள்ளார். அவர்  பத்திரிகையாளர் மற்றும் நடிகை ஆவார்.

2006-2012: ஆசை தயாரிப்பாளர், மற்றும் இசை தொடக்கங்கள் 
2006 ஆம் ஆண்டில், தனது பட்டப்படிப்பினை நிறைவு செய்த பிறகு சேதி   தி விஷ் மேக்கர்  எனும் ஒரு ஆங்கில புதினத்தினை எழுதத் தொடங்கினார். இதில் நடுத்தர வர்க்க மற்றும் தாராளவாத குடும்பத்தில் வசிக்கும் மூன்று தலைமுறை கதாப்பாத்திரங்களின் மூலமாக பாக்கித்தானின் அரசியல் கள விவரங்களையும் வெளிப்படுத்தியிருப்பார். பட்டம் பெற்ற பிறகு நான்கு மாதங்கள் ஒரு பத்திரிகையில் பணிபுரிந்தார். ஆனால் தனது முதல் புதினத்தினை விரைவாக எழுதுவதற்காக இவர் அந்தப் பணியினை விட்டு விட்டார். இந்த நூல் ரிவர்ஹெட் ஹார்ட்கவர் மற்றும் பின்னர் பெங்குயின் புக்ஸ் பதிப்பகத்தால் 2009 ஆம் ஆண்டில் வெளியிடப்பட்டது, மேலும் பரவலான நேர்மறை பாராட்டுகளையும் அங்கீகாரத்தையும் பெற்றது. இத்தாலி, டச்சு, ஜெர்மன், இந்தி, சீன மற்றும் துருக்கிய மொழிகளில் இந்த நூல் மொழிபெயர்க்கப்பட்டுள்ளது.

குறிப்புகள் 

பாக்கித்தான் பாடகர்கள்
வாழும் நபர்கள்
பாக்கித்தானிய எழுத்தாளர்கள்
பஞ்சாப் நபர்கள்
1984 பிறப்புகள்
ஆர்வர்டு பல்கலைக்கழக முன்னாள் மாணவர்கள்
அயசு லதிப் பலிஜோ

ஆயாஸ் லத்தீப் பலிஜோ (Ayaz Latif Palijo சிந்தி,     ) (பிறப்பு: நவம்பர் 15, 1968, தட்டா, சிந்து, பாகிஸ்தான் ) என்பவர் ஒரு அரசியல்வாதி, வழக்கறிஞர், ஆர்வலர், எழுத்தாளர் மற்றும் ஆசிரியர் ஆவார். பாலிஜோ கோமி அவாமி தஹ்ரீக்கின் (மக்கள் இயக்கம்) தலைவரும், சிந்து முற்போக்கு தேசிய எதிர்ப்பு கூட்டணியின் நிறுவனரும் ஆவார். 2007 முதல், தென்கிழக்கு பாகிஸ்தான் மாகாணமான சிந்து மாகாணத்தினைப் பிரிப்பதை எதிர்த்து இவர் இடதுசாரிகளை பிரதிநிதித்துவப்படுத்தியுள்ளார். 2013 பொதுத் தேர்தல்களில் பிபிபியின் ஜாம் கான் ஷோரோவிடம் மாகாண சட்டமன்றத் தொகுதியை இழந்தது உட்பட இவரது சாதனைகளில் அடங்கும்.

ஆரம்பகால வாழ்க்கை மற்றும் கல்வி 
பாலிஜோவின் தாயார் ஜீஜி ஜரினா பலூச் ப லூச் பெண்கள் உரிமை ஆர்வலர், எழுத்தாளர் மற்றும் கலைஞர், ஆவார் . இவரின் தந்தை ரசூல் பக்ஸ் பாலிஜோ அவாமி தஹ்ரீக்கின் நிறுவனர் ஆவார். இவர் சிந்தி இடதுசாரி அரசியல் சார்புடையவர் ஆவார்.

பாலிஜோ ஹைதராபாத்தின் சிந்து பல்கலைக்கழகத்தின் பழைய வளாகத்தில் உள்ள மாதிரி பள்ளியில் படித்தார். தனது இளமைப் பருவத்தில் பாலிஜோ தனது தாயின் அறிவுறுத்தலின் கீழ், சிந்தி, பலோச்சி மற்றும் உருது மொழியைப் பயின்றார். பின்னர் இவர் ஆங்கிலம், செராகி, பஞ்சாபி மற்றும் பாரசீக மொழிகளில் உரையாடினார்.     பதினொரு வயதில், பாலிஜோ குலான் ஜஹ்ரா பரிரா மற்றும் அவாமி தஹ்ரீக்கின் குழந்தைகள் பிரிவான சுஜாக் பார் தஹ்ரீக்கின் மத்திய பொதுச் செயலாளராக இவர் பணியாற்றினார். அப்போது  இவர் பல்கலைக்கழக மாணவ ஆர்வலராக இருந்தார்.

இவர் பொறியாளர் பட்டத்தினை  மெஹ்ரன் பல்கலைக் கழகத்தில் பயின்றார். வான்கூவர், பிரித்தானிய கொலம்பியா பல்கலைக்கழகத்தில் சுற்றுச்சூழல் வளர்ச்சியில் பட்டம் பெற்றார். பாலிஜோ கிராமப்புற வளர்ச்சியில் முதுகலை பட்டத்தினை சிந்து பல்கலைக்கழகத்தில் பெற்றார்.

பாலிஜோ கல்வி நிர்வாக பிரிவில் முனைவர் பட்டம் பெற்றார்.

சட்டத்தில் தொழில் 
பாலிஜோ சிந்து உயர்நீதிமன்றத்தில் ஓர் அரசு வழக்கறிஞராக இவர்  பணிபுரிந்தார். தலைமை நீதிபதி இப்திகார் முகமது சவுத்ரியின் இயக்கத்திற்கு இவர் தலைமை தாங்கினார்.

அரசியல் செயல்பாடு 
பாலிஜோ, கோமி அவாமி தஹ்ரீக்கின் (மக்கள் இயக்கம்) தலைவரும், சிந்து முற்போக்கு தேசிய எதிர்ப்பு கூட்டணியின் நிறுவனரும் ஆவார். 2007 முதல், தென்கிழக்கு பாகிஸ்தான் மாகாணமான சிந்து மாகாணத்தினைப் பிரிப்பதை எதிர்த்து இவர் இடதுசாரிகளை பிரதிநிதித்துவப்படுத்தியுள்ளார். 2013 பொதுத் தேர்தல்களில் பிபிபியின் ஜாம் கான் ஷோரோவிடம் மாகாண சட்டமன்றத் தொகுதியை இழந்தார்.

கலாபாக் அணை 
கலாபாக் அணை கட்டுவதற்கு பாலிஜோ கடுமையாக எதிர்ப்பு தெரிவித்துள்ளார்.

கராச்சி மொஹாஜிர் சுபா பேரணி 
மே 2012 ஆம் ஆண்டில் அவாமி தெஹ்ரிக் கட்சி உறுப்பினர்களும் தொழிலாளர்களும் கராச்சியில் மொஹாஜிர் மாகாணம் (லியாரி மொஹாஜிர் சுபா) உருவாவதற்கு ஆதரவாக ஒரு பேரணியை ஏற்பாடு செய்தனர்.

முஹாபத்-இ-சிந்து பேரணி 
2012 ஆம் ஆண்டில், ஆண்களுக்கு சம எண்ணிக்கையில் முஹாபத்-இ-சிந்து (சிந்து காதல்) பேரணியில் கலந்து கொண்டனர்.  அணிவகுப்பாளர்கள் பலர் நாவா லேன், பான் மண்டி மற்றும் ஜூனா சந்தை அருகே தாக்கப்பட்டனர். 11 பேர் இதில்  கொல்லப்பட்டனர் மற்றும் சுமார் முப்பது பேர் காயமடைந்தனர். இந்த சம்பவத்தை முன்னிலைப்படுத்த சிந்து நகரில் அமைதியான வேலைநிறுத்தத்தை பத்திரிகைகளுக்கு அறிவித்த பாலிஜோ, தாக்குதல் நடத்தியவர்களை கைது செய்யும் வரை தனது கட்சியினர்  அனைவரும் உள்ளிருப்பு போராட்டத்தை நடத்தப்போவதாகவும் கூறினார்.

குறிப்புகள் 

ஆண் பெண்ணியவாதிகள்
பாக்கித்தானியப் பெண்ணியவாதிகள்
பாக்கித்தானிய எழுத்தாளர்கள்
வாழும் நபர்கள்
1968 பிறப்புகள்
கலித் இக்பால் யாசிர்

காலித் இக்பால் யாசிர் (Khalid Iqbal Yasir      ) மார்ச் 13, 1952 இல் பிறந்த ஒரு எழுத்தாளர், அறிஞர், கவிஞர், மற்றும் பத்திரிகையாளர் ஆவார். வரலாறு, பொது அறிவு, விமர்சனம் மற்றும் கவிதை குறித்து பல நூல்களை இவர் எழுதியுள்ளார். தற்போது பஞ்சாப் பொது சேவை ஆணையத்தில் ஆலோசகராகவும் ( பாகிஸ்தான் ஆய்வுகள் ), ஐக்கிய நாடுகள் வளர்ச்சித் திட்டத்தின் ஆலோசகராகவும், இஸ்லாமாபாத்தின் பல்கலைக்கழகத்தில் கவுரவ பேராசிரியராகவும் பணியாற்றி வருகிறார் .

ஆரம்ப கால வாழ்க்கை 
காலித் இக்பால் யாசிர் பாகிஸ்தானின் சர்கோதா மாவட்டத்தில் உள்ள வரலாற்று நகரமான பெராவில் பிறந்தார். பஞ்சாபி காவியங்கள் மற்றும் நாட்டுப்புறக் கதைகளின் புகழ்பெற்ற கதாபாத்திரமான துல்லா பட்டி இவரது முன்னோடி ஆவார். அவர்  16 ஆம் நூற்றாண்டின் முகலாய பஞ்சாபின் ராபின் ஹூட் உடன் பிரித்தானிய வரலாற்றாசிரியர்களால்  ஒப்பிடப்பட்டார். சர்கோதாவில் பள்ளிப் படிப்பினை முடிந்த பிறகு யாசிர் பஞ்சாப் பல்கலைக்கழகம், லாகூரில்வரலாற்றுப் பிரிவில் பட்டம் பெற்றார். பின்  காயிட்-இ-அசாம் பல்கலைக்கழகத்தில்  பாகிஸ்தான் ஆய்வுகளில் முதுகலைப் பட்டம் பெற்றார். அதற்குப் பிறகு, இவர் அல்லாமா இக்பால் திறந்தநிலை பல்கலைக்கழகம், இஸ்லாமாபாத்தில் உருதுவில் இ வர் எம். பில். பட்டம் பெற்றார். அதன் பிறகு இஸ்லாமியா பல்கலைக் கழகத்தில் இவர் பி. எச். டி பட்டம் பெற்றார்.

இலக்கிய வாழ்க்கை 
யாசிர் சங் - மீல் எனும் கைப் பிரதியினை தனது சிறு வயதில் வெளியிட்டார். தனது கல்லூரிக் காலங்களில் எத்சாப் மற்றும் இதிகியாஸ் எனும் இரு இதழ்களில் பதிப்பாளர் பணியினை மேற்கொண்டார்1 981 இல் இஸ்லாமாபாத்தின் பாகிஸ்தான் அகாடமி ஆஃப் லெட்டரில் துணை இயக்குநராகவும் ஆசிரியராக சேர்ந்தார். 2001 ஆம் ஆண்டு முதல் 2009 ஆம் ஆண்டு வரை இவர் உருது அறிவியல் கழகத்தின் இயக்குநராகப் பணியாற்றினார். அங்கு அவர் உருது மொழியில் 350 க்கும் மேற்பட்ட சமூக அறிவியல், அடிப்படை அறிவியல், தொழில்நுட்பங்கள் மற்றும் வர்த்தக பிரிவுகளைப் பற்றி  நூல்களை எழுதி வெளியிட்டார். 2009 மற்றும் 2012 க்கு இடைப்பட்ட காலங்களில் பாகிஸ்தான் அகாடமி ஆஃப் லெட்டர்ஸ்,  தேசிய கல்வி கருவி மையம், லாகூரின் தேசிய அறிவியல் மற்றும் தொழில்நுட்ப அருங்காட்சியகம் ஆகியவற்றின் இயக்குநராக அவர் பணியாற்றினார்.   அவர் இறுதியாக மார்ச் 2012 இல் லாகூரின் உருது அறிவியல் வாரியத்தின் இயக்குநராகப் பணியாற்றினார்.

நூற்பட்டியல்

கவிதைகள் 
19990 ஆம் ஆண்டில் தரோபாஸ்ட்  மற்றும் 2000 இல் கர்டிஷ், 2005 மற்றௌம் 2012 ஆம் அண்டுகள் முறையே இவர் ருக்சக்தி மற்றும் மிசாஜ் ஆகிய கவிதைகளை எழுதினார்.

ஆராய்ச்சி மற்றும் விமர்சனம் 
1993 ஆம் ஆண்டில் அவல்- ஓ-அசர் மற்றும் 1994 இல் இக்பால் மற்றும் தற்கால இலக்கிய இயக்கங்கள் எனும் ஆராய்ச்சி நூல் ஒன்ரினை வெளியிட்டார்.

மொழிபெயர்ப்பு 
1995 ஆம் ஆண்டில் ஆண்டஸ், அதே ஆண்டில் மிகாபத் ரோசன் ரெதி ஹே ஆகிய நூல்களைக மொழிபெயர்த்தார். 2000 ஆம் ஆண்டில் டெல்பி ஹா மற்றும் 2001 அம் ஆண்டில் போலந்து கீ இஸ்கியா சைரீ மற்றும் அல்கெமிஸ்ட் ஆகிய இரு நூல்களை மொழிபெயர்த்தார்.

விருதுகள் 
தம்கா-இ-இம்தியாஸ் (2010) 

தேசிய புத்தக கவுன்சில் கையெழுத்து விருது (1993)

தேசிய புத்தக கவுன்சில் கையெழுத்து விருது (1990)

குறிப்புகள் 

வாழும் நபர்கள்
பஞ்சாப் நபர்கள்
பாக்கித்தானிய எழுத்தாளர்கள்
1952 பிறப்புகள்